רולס-רויס ספקטר

רולס רויס ספקטר (באנגלית: Rolls-Royce Spectre) הוא גראנד טורר חשמלי יוקרתי תוצרת רולס-רויס. הספקטר הושק רשמית בשנת 2023. המסירות הראשונות של המכונית בוצעו ברבעון האחרון של 2023.

זהו הרכב החשמלי הראשון של רולס־רויס והוא משתמש באותה פלטפורמה של הפנטום והקולינן.

 סקירה כללית 
מבט מאחור על רולס־רויס ספקטר.|ממוזער
 נתונים טכניים 
הספקטר מצויד בשני מנועים חשמליים – אחד לכל סרן – המייצרים יחד הספק מרבי של 584 כוח סוס ומומנט של 91.4 קג"מ. המכונית מאיצה מ־0 ל־100 קמ"ש בתוך 4.5 שניות ומהירותה המרבית מוגבלת ל־250 קמ"ש. הספקטר מצויד בסוללת ליתיום־יון בקיבולת של 102 קוט"ש, המאפשרת טווח נסיעה EPA של , וטווח WLTP של . לספקטר מקדם גרר של 0.25 מקדם הגרר הטוב ביותר ברכב שרולס־רויס ייצרה. בסיס הגלגלים של הרכב עומד על 3.21 מטרים, אורכו כ־5.45 מטרים, רוחבו 2.02 מטרים, וגובהו 1.57 מטר. משקל הרכב העצמי כ־2,965 קילוגרם. לרכב מערכת מתלי אוויר  המתאימה את קשיחות וגובה המתלים באמצעות חיישנים בהתאם לתנאי הדרך.
 עיצוב 
רולס־רויס ספקטר היא מכונית קופה חשמלית בעלת שתי דלתות וארבעה מושבים. היא מבוססת על פלטפורמת "ארכיטקטורת הפאר" (Architecture of Luxury) של רולס־רויס, פלטפורמה המשמשת גם את דגמי הפנטום, הקולינן והגוסט. הספקטר נחשבת ליורשת הרוחנית של הפנטום קופה, שייצורה הופסק ב-2016.
 עיצוב חיצוני 
ממוזער|דלתות הספקטר נפתחות הפוך מכיוון הנסיעההעיצוב החיצוני משלב אלמנטים מוכרים של רולס־רויס עם התאמות לרכב חשמלי. בחזית מותקן גריל פנתיאון רחב ומואר באמצעות 22 נורות LED, אך הוא בעל עיצוב חלק יותר ואטום ברובו, כיוון שהצורך בקירור נמוך יותר ברכב חשמלי. פנסי החזית מפוצלים לשני חלקים: יחידות תאורת יום (DRL) צרות ואופקיות בחלק העליון, ויחידות התאורה הראשיות כהות ומוסתרות מעט בחלק התחתון של הפגוש.

צללית הרכב היא פאסטבק עם קו גג המשתפל בתלילות לאחור, עיצוב התורם ליעילות האווירודינמית. הדלתות הן "דלתות התאבדות", הנפתחות לאחור. הפנסים האחוריים אנכיים, צרים ומשולבים בקווי המרכב. הרכב מגיע כסטנדרט עם חישוקי גלגלים בקוטר 22 אינץ', אולם רבים רוכשים את גרסת 23 אינץ'.

 עיצוב פנימי 
תא הנוסעים שומר על קו העיצוב ואיכות החומרים המזוהים עם רולס־רויס, ומשתמש בעור, עץ ומתכת. לוח המחוונים דיגיטלי לחלוטין, ומסך מגע מרכזי משמש לשליטה במערכות הרכב והבידור. לספקטר את תקרת ה"כוכבים" (Starlight Headliner) המוכרת של המותג, המורכבת מאלפי סיבים אופטיים.

רוח האקסטזה
לדגם הספקטור עיטור מכסה מנוע מחודש – גרסה מעודכנת של סמל ההיכר של רולס-רויס, "רוח האקסטזה" . לדברי החברה, גלימותיה המתנפנפות של הדמות עוצבו מחדש באופן יותר ריאליסטי, והיא נמוכה יותר במיקומה – מה שתורם לשיפור האווירודינמיות של הרכב. גובהה של הרוח החדשה עומד על 83 מ"מ, לעומת 100 מ"מ בעיצוב הקודם. בכך הרוח מתקרבת למידותיהם של העיצובים ההיסטוריים. הרוח המחודשת עתידה להופיע גם בדגמים נוספים של רולס-רויס.

 היסטוריה 
פנים הרכב ברולס־רויס ספקטר.|ממוזער
בספטמבר 2021, הכריזה רולס רויס על הספקטר ואישרה שהבדיקות החלו. ב־18 באוקטובר 2022, חשפה את הספקטר דרך ערוצי המדיה החברתית שלה. הספקטר ממשיך מסורת של רולס־רויס, הנוהגת להעניק לדגמיה שמות הקשורים לעולם העל־טבעי.

הספקטר הושק באירוע עיתונאים בעמק נאפה שבאזור מפרץ סן פרנסיסקו במהלך קיץ 2023. אמה בגלי, מנהלת התקשורת הגלובלית של רולס־רויס, הסבירה כי הבחירה במיקום נבעה ממעמדה של קליפורניה כמרכז יוקרה, וכן מהיותה של ארצות הברית השוק הגדול ביותר של החברה. היא מציינת כי נאפה הייתה גם בחירה סמלית: "זה המקום שבו ההיסטוריה והסדר הישן של עולם היין נכתבו מחדש... אתה יכול להכין רולס רויס נהדר גם בלי מנוע ה־V12 שלנו בפנים.

גרסה אחת בהזמנה מיוחדת, בשם ספקטר סמפור (Spectre Semaphore), נחשפה בשבוע הרכב של מונטריי 2024. הדגם נקרא כך על שם צבעו הייחודי, Semaphore Yellow, שנבחר בהשראת הנופים המגוונים של קליפורניה.

 קישורים חיצוניים 



 הערות שוליים 

קטגוריה:רכב חשמלי מונע מצבר
קטגוריה:רכבי רולס-רויס
קטגוריה:דגמי מכוניות שהושקו ב-2022
קטגוריה:מכוניות גראן טוריסמו